**חוקים הנוגעים לביטוי זהות מגדרית לפי מדינה או שטח:**  הכרה בשינוי מגדר, ניתוח לא נדרש  הכרה בשינוי מגדר, ניתוח נדרש  אין הכרה בשינוי מגדר  בלתי-ידוע / מעורפל
**ניתוח להתאמה מגדרית** (מכונה גם **ניתוח לשינוי מין**) הוא מונח כללי המתייחס למספר ניתוחים אפשריים, המוצעים לאנשים טרנסג'נדרים כדי לשנות את מראה ותפקוד מאפייניהם המיניים כדי להתאימם לזהותם המגדרית.

ניתוחים אלה יכולים לכלול ניתוחי חזה, הסרת איבר המין, הסרת בלוטות המין (אנ'), יצירת איבר מין של המין הרצוי. הניתוחים משנים את המבנה הגופני-אנטומי, ובהסרת בלוטות המין גם את הפרופיל ההורמונלי, אך אינם משנים את המבנה הכרומוזומלי של הפרט ואינם מקנים לו יכולות הפריה או היריון של המין הנגדי.

לא כל הטרנסגנ'דרים מעוניינים לעבור ניתוח התאמה מגדרית כלשהו, ואלה שכן עשויים לעבור ניתוח אחד או יותר, בדרך כלל במקביל לטיפול הורמונלי להתאמה מגדרית.

טרמינולוגיה
-----------

מאחר שטרנסג'נדרים הם אנשים שזהותם המגדרית שונה מחזותם החיצונית, משמש הניתוח, לאחר שאושר כדין, כדרך להתאמה מגדרית. לפיכך, השם הנכון מקצועית הוא "ניתוח להתאמה מגדרית", ולא "ניתוח לשינוי מין". המין (המגדר) אינו משתנה, אלא נשאר יציב; בעוד החזות החיצונית משתנה באמצעות הניתוח ומותאמת למגדר של האדם.

לתיאור ניתוחים באיברי המין, רווח גם השימוש בשם "ניתוח לשינוי מין", משום שהפעולה הכירורגית היא שינוי איברי המין של המנותח. בעוד שהרצון להתאים את המין למגדר יכול להיות הסיבה לניתוח, הוא איננו מגדיר את עצם ההליך.

סוגי ניתוחים
------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### ניתוחים לנשים טרנסג'נדריות

#### ניתוח איבר המין ובלוטות המין ("ניתוח תחתון")

 פות של טרנסג'נדרית לאחר ניתוח היפוך פין
 פות של טרנסג'נדרית שנתיים לאחר ניתוח וגינופלסטיקה. השפתיים הקטנות והדגדגן שניהם לא נראים לעין בשל העדפת המנתח.הגדלהclass=notpageimage|הצגה

ניתוח זה כולל את הסרת הפין והאשכים ויצירת נרתיק ודגדגן, למשל באמצעות ניתוח היפוך פין (אנ').

#### נישוי

ניתוחים וטיפולים נוספים עשויים לכלול השטחת הגרגרת, קיצור מיתרי הקול, שינוי מבנה עצמות הפנים, הסרת שיער לצמיתות והגדלת החזה.

### ניתוחים לגברים טרנסג'נדרים

#### ניתוח איבר המין ובלוטות המין ("ניתוח תחתון")

 פין של טרנסג'נדר לאחר ניתוח מטוידופלסטי
 פין של טרנסג'נדר שנתיים לאחר ניתוח בניית פין, כולל בניית פתח השופכה ושק אשכים.הגדלהclass=notpageimage|הצגה

אצל גברים טרנסג'נדרים מסירים את הרחם והשחלות ובונים איבר מין זכרי (אנ').

#### ניתוח חזה ("ניתוח עליון")

 ערך מורחב – **ניתוח ליצירת חזה גברי**

היסטוריה
--------

|  |
| --- |
| טרנסג'נדריותטרנסג'נדריות  **ערך זה הוא חלק מסדרת ערכים**  **בנושא זהות מגדרית** |
| * מגדר
* טרנסקסואליות
* טרנסג'נדר
* אג'נדר
* ביג'נדר
* טריג'נדר
* פאנג'נדר
* ג'נדרקוויר
* סיסג'נדר
* גבר טרנס
* אישה טרנסית
 |
| 

| עוד בנושא |
| --- |
| * התאמה מגדרית
* ניתוח להתאמה מגדרית
* הבדלי מגדר בגיל הרך
* תפקידי מגדר
* קרוס-דרסינג
* זהות מינית
* הצהרת האו"ם בדברנטייה מינית וזהות מגדרית
* טומטום ואנדרוגינוס
* שינוי מין בהלכה
* דיספוריה מגדרית
* חרטה על הליך התאמה מגדרית
 |

 |
| **פורטל להט"ב** |

הניתוח הראשון להתאמה מגדרית בוצע על ידי מגנוס הירשפלד ב-1906, המנותח היה גבר טרנס בשם קרל באר. הירשפלד ניתח גם את לילי אלבה ב-1930, תהליך שתועד בספרה "מגבר לאישה" והיווה סנסציה בינלאומית בתקופתו וכן השראה לספר ולאחר מכן גם לסרט הקולנוע "הנערה הדנית".

ביצוע ניתוחים להתאמה מגדרית נמצא בדיון בקהילה הרפואית והכללית, במיוחד לאור אי-ההפיכות של הניתוחים. לגבי ניתוחים באינטרסקס, ישנם המסתייגים מניתוחים להתאמה מגדרית בתינוקות אינטרסקסואליים ומדגישים את הצורך בקבלת המגוון השונה שיש בטבע או את זכותו המלאה של אדם להחליט מה לעשות עם גופו בבגרותו.

לגבי ניתוחים במבוגרים, התקיימו בשנות ה-70 וה-80 של המאה ה-20 דיונים לגבי התועלת בניתוח. היו שטענו שמדובר בניתוח חשוב הנותן לאנשים תקווה. אחרים טענו שמדובר בניתוח שעלול לגרום להרס מוחלט של האישיות. בבית החולים שליד אוניברסיטת ג'ונס הופקינס השעו ביצוע ניתוחים להתאמה מגדרית בשנת 1979, בעקבות מחקר שלא מצא יתרון לניתוח על פני טיפולים אחרים.
בעשור השני של המאה ה-21, מקובל שניתוחים אלו, בקרב אנשים טרנסג'נדרים המעוניינים בהם, הם מועילים ולעיתים אף הכרחיים להקלה על דיספוריה מגדרית.

בהתייחס לניתוח להיפוך פין, בשיעור שביעות הרצון מהתוצאה יש שונות גבוהה בין מחקרים שונים. שיעור שביעות הרצון המדווח מהפונקציונליות של הנרתיק המלאכותי נע בין 56% ל-100%, שיעור שביעות הרצון מהאסתטיקה שלו נעה בין 75% ל-100%, ושיעור שביעות הרצון הכללית נע בין 69% ל-100%.

### באיראן

 ערך מורחב – **טרנסקסואליות באיראן**  

לאחר המהפכה האיראנית בשנת 1979 אסר שלטון ח'ומייני על יחסי מין בין בני אותו מין, אולם התיר מעבר מגדרי לאחר ניתוח, באישור בית משפט. מצב זה הציב בפני הומואים ולסביות מחוץ לארון שתי אפשרויות - הסתכנות בענישה שעלולה לכלול מאסר, מלקות ובמקרים מסוימים אף עונש מוות, או ביצוע ניתוח התאמה מגדרית.

על פי דיווחים בתקשורת המערבית בשנת 2020, כ-4,000 ניתוחי התאמה מגדרית מבוצעים מדי שנה באיראן. על פי נתוני משרד הבריאות האיראני לשנת 2012, כ-56% מהניתוחים הם למעבר מזכר לנקבה, וכ-44% הם למעבר מנקבה לזכר. על פי ארגון אמנסטי ואקטיביסטיים מקרב חברי הקהילה הלהט"בית המקומית, מטרת השלטון היא להפוך את איראן למדינה שאין בה הומואים ולסביות, והם רואים בדילמה החוקית שבה נמצאים חברי הקהילה האיראנים מצב של ניתוח בכפייה.

האזרחים שעוברים את הניתוח מקבלים כיסוי מלא מהמדינה על הוצאות הניתוח וטיפול הורמונלי, בנוסף למענק כספי חד פעמי. עם זאת, הרשויות האיראניות לא מספקות תמיכה סוציאלית במטופלים ובמטופלות לאחר הניתוח, ופעמים רבות הם מנודים ממשפחתם ומהחברה, מה שעלול להוביל להתדרדרות לשולי החברה ולתופעות כמו זנות.

### בישראל

בשנת 1986 נקבע לראשונה הנוהל לשינוי מין בישראל של משרד הבריאות שהיה יוצא דופן ומתקדם לתקופתו - היות שהסדיר לראשונה את הטיפול הרפואי הנחוץ לרבים מהקהילה הטרנסג'נדרית המעוניינים לבצע שינויים בגופם, ואף מימן אותו מתוך סל הבריאות. הנוהל נקבע בעקבות תביעה שהגישה טרנסג'נדרית שניתוחה נכשל והותיר אותה למעשה ללא איברי מין במשך שנתיים. ב-2014 עודכן הנוהל בהתאם להתקדמות שחלה בתפישה הקלינית של טרנסג'נדרים ובצרכיהם. הגיל המינימלי לביצוע הניתוח הורד מ-21 ל-18, תקופת האכשרה במהלכה המועמד נדרש לחיות בזהות המגדרית החדשה קוצרה משנתיים לשנה ונקבע גם נוהל לשינוי המין בתעודת הזהות ללא ניתוח. קיימת ועדה ציבורית שתפקידה לאמת את הצורך ואת ההתאמה של הפונה אליהם לניתוח, המורכבת מפסיכיאטרית בכירה, מנתח פלסטי בכיר, פסיכולוגית קלינית, אורולוגית ואנדוקרינולוגית, יחד עם נציגה מהקהילה הטרנסג'נדרית. נכון לשנת 2020, הוועדה היחידה ממוקמת במרכז הרפואי על-שם שיבא - תל השומר, שם גם מתבצעים הניתוחים התחתונים להתאמה מגדרית מזכר לנקבה. במקרה של גברים טרנסג'נדרים, כיוון שאין בארץ מנתח פלסטי המוסמך לבצע את הניתוחים, הם ממומנים לביצוע מחוץ לישראל. בשנת 2022 נוסף לסל הבריאות מימון לטיפולי נישוי קול לנשים טרנסג'נדריות.

חרטה
----

 ערך מורחב – **חרטה על הליך התאמה מגדרית**  

סקירה שיטתית ומטא-אנליזה שנערכה בשנת 2021 בחנה את שיעור החרטה בקרב מי שעברו ניתוח להתאמה מגדרית. בהתבסס על 27 מחקרים שהתפרסמו וכללו 7928 משתתפים שעברו סוג כלשהו של ניתוח להתאמה מגדרית, נמצא כי שיעור החרטה הוא נמוך ביותר (1%). הסיבה השכיחה ביותר לחרטה הייתה נסיבות פסיכו-סוציאליות, במיוחד עקב קשיים שנוצרו כתוצאה מהחזרה לחברה עם המגדר החדש בסביבות חברתיות ומשפחתיות. סיבות אחרות פחות נפוצות היו שהניתוח לא השיג את המטרות הכירורגיות ברמה אסתטית ופסיכולוגית.

מחקר משנת 2023 על ניתוח ליצירת חזה גברי מצא שיעורים נמוכים מאוד של חרטה ושיעורים גבוהים מאוד של סיפוק מהתוצאות.

ראו גם
------

* טיפול הורמונלי להתאמה מגדרית
* זכויות להט"ב

קישורים חיצוניים
----------------

ויקישיתוף מדיה וקבצים בנושא **ניתוח להתאמה מגדרית** בוויקישיתוף
* טיפולים כירורגיים לטרנסג'נדרים, אתר GoGay
* לין קונוויי, ווגינופלסטיקה: ניתוח שינוי מין מזכר לנקבה - היסטוריה, תיאורים, תמונות, מראי‑מקום וקישורים, umich.edu
* סרטון הסבר - כולל המחשה כללית לאופן שבו מתבצע ניתוח התאמה מגדרית מזכר לנקבה וצילום של תוצאות הניתוח
* ד"ר חיים קפלן, שינוי מין, ראיון בתוכנית "בריאות 10"
* שלמה שמיר, כיצד מברכין על ניתוח לשינוי מין?, באתר הארץ, 15 באוגוסט 2007
* דן אבן, מקשים על המין למצוא את מינו, באתר הארץ, 2 בנובמבר 2012
* איתי גל, כך מתבצע ניתוח לשינוי מין - שלב אחר שלב, באתר ynet, 20 במאי 2015
* מור שמעוני‏, המסע לחיים לחדשים: איך מבצעים שינוי מין בישראל?, באתר וואלה!‏, 4 ביוני 2015 סרטונים
* מיתוסים על שינוי מין באתר ברית הלביאות.

הערות שוליים
------------

1. ↑  עדי סברן, איריס רחמימוב, בין קפלי החצאית: חייו השונים של קרל מ. באר, "זמנים", גיליון 161, 30/6/2015
2. ↑  האדם הראשון ששינה את מינו - סוכן ביטוח מבת ים
3. ↑  ביצוע ניתוחי שינוי מין, מעריב, 8 בנובמבר 1985; המשך
4. ↑  ג'ונס הופקינס הפך את עורו, מעריב, 14 באוגוסט 1979
5. ↑  Standards of Care(הקישור אינו פעיל, 3.12.2021) ,The World Professional Association for Transgender Health
6. ↑  הס ואחרים, Satisfaction With Male-to-Female Gender Reassignment SurgeryResults of a Retrospective Analysis, ‏Deutches Artzeblatt international‏, נובמבר 2014
7. 1 2 3  איראן כופה על הומואים ולסביות לעבור ניתוח לשינוי מין, באתר ‏מאקו‏
8. 1 2 3  איראן: יותר מ-1,300 אזרחים עברו ניתוח לשינוי מין ב-4 שנים, באתר ‏מאקו‏
9. ↑  לילך בן דוד, ניצחון לקהילה הטרנסג'נדרית: עודכן הנוהל לשינוי מין של משרד הבריאות, באתר שיחה מקומית
10. 1 2  ניתוחים לשינוי מין, באתר משרד הבריאות
11. ↑  אתר מעברים - ניתוחים
12. ↑  N12 - ועדת סל התרופות הכריעה: אלו התרופות והטיפולים שייכללו בסל, באתר N12, ‏2022-01-19
13. ↑  Valeria P. Bustos, Samyd S. Bustos, Andres Mascaro, Gabriel Del Corral, Regret after Gender-affirmation Surgery: A Systematic Review and Meta-analysis of Prevalence, **Plastic and Reconstructive Surgery. Global Open** 9, 2021-03, עמ' e3477 doi: 10.1097/GOX.0000000000003477
14. ↑  Lauren Bruce et al, Long-Term Regret and Satisfaction With Decision Following Gender-Affirming Mastectomy, **JAMA Surgery**, 2023 doi: 10.1001/jamasurg.2023.3352 (באנגלית)

| **לסביות, הומואים, טרנסג'נדרים וביסקסואלים (להט"ב)**  |
| --- |
| זהות ונטייה מינית | ביסקסואליות (הקהילה הביסקסואלית) • הומוסקסואליות • הטרוסקסואליות • לסביוּת • פאנסקסואליות • קוויר • פוליסקסואליות • אומניסקסואליות • מונוסקסואליות • בי-קיוריוס • א-מיניות • הטרופלקסיביליות • דמוגרפיה • סאפיוסקסואליות • א-מיניות אפורה |  |
| זהות מגדרית | מגדר • מגדריזם • התפתחות הזהות המגדרית • ביטוי מגדרי • כינוי גוף מגדרי • התאמה מגדרית • ניתוח להתאמה מגדרית • חרטה על הליך התאמה מגדרית • טרנסג'נדר (אישה טרנסית, גבר טרנס) • סיסג'נדר • טרנסקסואליות • קרוס-דרסינג • ג'נדרקוויר • ביג'נדר • אינטרסקס • אג'נדר • פאנג'נדר • טריג'נדר |
| מושגי יסוד | הקהילה הגאה • גיבוש זהות • יציאה מהארון • אאוטינג • מהומות סטונוול • חודש הגאווה • מצעד הגאווה • טיפול המרה • הומופוביה • הומופוביה מופנמת • ביפוביה • טרנספוביה • טרנסמיזוגניה • הטרוסקסיזם • הומונורמטיביות • הטרונורמטיביות • גאווה • פינקוושינג • סטרייטוושינג |
| סמלי להט"ב | משולש ורוד • משולש שחור • דגל הגאווה • דגל גאווה • הדגל הלסבי • דגל הגאווה הפאנסקסואלי • דגל הגאווה הביסקסואלי • דגל האינטרסקס • דגלי גאווה נוספים |
| שונות | גברים המקיימים יחסי מין עם גברים • נשים המקיימות יחסי מין עם נשים • יחסי מין הומוסקסואליים • יחסי מין לסביים • G0y • דייקס און בייקס • הומופיל • אלימות נגד להט"ב • התאבדויות בני נוער • לסביות פוליטית • פמיניזם לסבי • שבוע המודעות הטרנסג'נדרי • מבטא הומוסקסואלי • סטריאוטיפים על להט"בים • בריונות והטרדות נגד להט"ב • הזדקנות בקהילה הגאה • לימודי להט"ב |
| לקטגוריה • לפורטל |

| **טרנסג'נדריוּת**  |
| --- |
| זהות מגדרית | א-בינארי/ג'נדרקוויר (אג'נדר • ביג'נדר • טריג'נדר • פאנג'נדר) • אנדרוגיני • טרנסג'נדר (אישה טרנסית, גבר טרנס, נוער טרנסג'נדרי) • טרנסקסואליות • מגדר שלישי (בורנשה • נזילות מגדרית • היג'רה • ח'נית' • Two-spirit) • סיסג'נדר • קתואי • פאפאפין |  |
| היסטוריה | מהומות סטונוול • מהומות קפיטריית קומפטון (ארצות הברית) |
| בריאות | דיספוריה מגדרית (בילדים) • היריון טרנסג'נדרי • הסרת שיער • התאמה מגדרית (טיפול הורמונלי להתאמה מגדרית • ניתוח להתאמה מגדרית) • ייעוד מגדרי |
| זכויות ומשפט | הצהרת האו"ם בדבר נטייה מינית וזהות מגדרית • טרנספוביה (טרנסמיזוגניה • TERF) • אלימות (אלימות נגד להט"ב • Trans panic) |
| חברה ותרבות | אירועים (יום הזיכרון הטרנסג'נדרי • יום הנראות הטרנסג'נדרית הבין-לאומי • מצעד הטרנס • שבוע המודעות הטרנסג'נדרי) • אנשים (א-בינארים) • התאבדויות בני נוער • דת (יהדות) • הדגל הטרנסג'נדרי • חרטה • ייצוג במדיה • ספורט |
| גישות ותאוריות | ביטוי מגדרי • בינאריות מגדרית • דדניימינג • זהות מגדרית • טרנסמיזוגניה • טרנס-פמיניזם • נון-קונפורמיות מגדרית • סיסג'נדריות • קרוס-דרסינג |
| ראו גם | אינטרסקס • מגדר • לימודי מגדר • להט"ב • מין (ייעוד מגדרי) • נטייה מינית |
| לקטגוריה • לפורטל להט"ב  |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012398869305171
* LNB: 000306797

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.